Mudanjiang (kinesisk: 牡丹江; pinyin: Mǔdānjiāng; Wade-Giles: Mǔ-tān-chiāng) er en by på præfekturniveau i provinsen Heilongjiang i det nordøstlige Kina. Befolkningen i hovedbyen anslås (31. december 2001) til 666.000, mens hele præfekturet har 2,7 millioner indbyggere, og er areal på 40.435 km². Bypræfekturet har stor handel med Rusland, som det grænser til mod øst. Mudanjiang var hovedstad i den tidligere provins Sungkiang. Byen er et trafikknudepunkt. Den ligger kun 160 km fra Vladivostok, der er det østlige Ruslands vigtigste by. Byen ligger ved floden Mudan Jiang, der er en biflod til Songhua; Jingposøen er en attraktion i bypræfekturet. Den er kendt for sine kalkklipper, ferskvandskoraler og sit turkisfarvede vand med 40 fiskearter.